
Na osnovu člana 1 stav 2 Zakona o porezu na nepokretnosti (”Sl. list RCG“, br. 65/01 i ”Sl. list CG“, br. 75/10 i 79/15), člana 45 stav 1 tačka 8 Zakona o lokalnoj samoupravi (”Sl. list RCG“, 42/03, 28/04, 75/05 i 13/06 i ”Sl. list CG“,br.  88/09 i 3/10, 38/12, 10/14, 57/14 i 3/16) i člana 5 stav 1 tačka 1 Zakona o finansiranju lokalne samouprave (”Sl. list RCG“, br. 42/03, 44/03 i ”Sl. list CG“, br. 05/08, 51/08, 74/10, 1/15 i 78/15) i člana 44 Statuta opštine Mojkovac (”Sl. list CG“-opštinski propisi, br. 31/10 i 26/12) Skupština opštine Mojkovac na sjednici održanoj _________. godine, donosi
O D L U K U
O porezu na nepokretnosti
I OPŠTE ODREDBE

Član 1 

Ovom Odlukom uvodi se porez na nepokretnosti koje se nalaze na teritoriji Opštine Mojkovac, propisuju stope poreza na nepokretnosti, korektivni koeficijenti i metodologija za  utvrđivanje tržišne vrijednosti nepokretnosti, poreska osnovica, kao i vršenje poslova utvrđivanja, naplate i kontrole poreza. 

Prihodi od poreza na nepokretnosti pripadaju Opštini Mojkovac, a uplata sredstava poreza na nepokretnosti vrši se na račun Budžeta opštine Mojkovac shodno Naredbi o načinu uplate javnih prihoda.

II PREDMET OPOREZIVANJA
Član 2 


Nepokretnostima iz člana 1 ove Odluke smatraju se:
1. Građevinski objekti, koji se po namjeni dijele na:

-  objekte za stanovanje (porodične kuće, vikend kuće i slično)

-  poslovni objekti (proizvodne hale, skladišni prostor, kancelarisjki prostor i drugi objekti 
   namijenjeni za obavljanje poslovne djelatnosti)

-  stambeno-poslovni objekti 

-  posebni djelovi stambene zgrade (stanovi, poslovni prostori, podrumi, garaže,   

   odnosno garažna mjesta i slično)

2. Zemljište, koje se prema namjeni dijeli na:

- građevinsko
- poljoprivredno
- šumsko 
- drugo zemljište (kamenjar, neplodno i slično)

III PORESKI OBVEZNIK

Član 3


Obveznik poreza na nepokretnosti je vlasnik nepokretnosti upisan u katastru nepokretnosti, odnosno drugoj evidenciji nepokretnosti na dan 01. januara godine za koju se porez utvrđuje. 

Kad je vlasnik nepokretnosti nepoznat, ili nije određen, ili je prestao da postoji, obveznik poreza na nepokretnosti je korisnik te nepokretnosti. 


Ako više lica ima susvojinu na istoj nepokretnosti obveznik poreza na nepokretnosti je svako od tih lica srazmjerno svom udjelu. 


Ako više lica ima zajedničku svojinu na istoj nepokretnosti obveznik poreza na nepokretnosti je svako od tih lica u jednakim djelovima. 


Obveznik poreza na nepokretnosti koje su stečene na osnovu ugovora o fiducijarnom prenosu prava svojine, odnosno ugovora o finansijskom lizingu, je fiducijarni prenosilac prava svojine, odnosno primalac lizinga. 


Izuzetno od stava 1 ovog člana obveznik poreza na nepokretnosti je i korisnik nepokretnosti u državnoj svojini koji je u katastru nepokretnosti upisan kao nosilac prava korišćenja, trajnog korišćenja nepokretnosti, odnosno nosilac prava korišćenja nepokretnosti po osnovu dugoročnog zakupa. 
IV PORESKA OSNOVICA 
Član 4

Osnovica za utvrđivanje poreza na nepokretnosti je tržišna vrijednost nepokretnosti na dan 01. januara godine za koju se porez utvrđuje. 


Tržišna vrijednost nepokretnosti utvrđuje se primjenom osnovnih kriterijuma propisanih Zakonom o porezu na nepokretnosti i bližim kriterijumima propisanim Uredbom o bližim kriterijumima  i metodologiji za određivanje  tržišne vrijednosti nepokretnosti.

Tržišna vrijednost nepokretnosti  koja služi kao osnovica za utvrđivanje poreza na nepokretnosti određuje se kao proizvod veličine nepokretnosti i prosječne tržišne cijene m2 nepokretnosti određene u skladu sa Uredbom i ovom Odlukom, koja se koriguje koeficijentima za određivanje tržišne vrijednosti nepokretnosti. 

Prosječna tržišna cijena m2 nepokretnosti utvrđuje se u skladu sa članom 3 Uredbe o bližim kriterijumima i metodologiji za određivanje tržišne vrijednosti nepokretnosti i ovom Odlukom.

Prosječna tržišna cijena m2 građevinskog objekta - poslovnog objekta,              stambeno-poslovnog objekta i poslovnih prostorija utvrđuje se na način što se prosječna tržišna cijena m2 stambenog objekta koriguje koeficijentom od 1.20.
V KRITERIJUMI ZA ODREĐIVANJE TRŽIŠNE VRIJEDNOSTI NEPOKRETNOSTI

Član 5

Osnovni kriterijumi za određivanje tržišne vrijednosti nepokretnosti su:

1. namjena nepokretnosti

2. veličina nepokretnosti 

3. mjesto gdje se nepokretnost nalazi

4. kvalitet nepokretnosti

5. drugi elementi koji mogu imati uticaja na tržišnu vrijednost nepokretnosti 

Član 6

Veličina nepokretnosti predstavlja površinu nepokretnosti upisanu u katastru nepokretnosti odnosno drugoj evidenciji nepokretnosti, a veličina nepokretnosti za koje nema podataka u navedenim evidencijama određuje se u postupku utvrđivanja poreske obaveze u skladu sa zakonom kojim se uređuje poreska administracija. 
Član 7

Na teritoriji Opštine Mojkovac za potrebe utvrđivanja poreza na nepokretnosti utvrđuju se sledeće lokacije(zone): 

	ZONA
	Koef. lokacije
	PODRUČJE

	I
	1,30
	Obuhvata: DUP ”Centar sa Gornjim Mojkovcem” 

	II
	1,00
	Obuhvata: Lokacije planirane u Prostornom planu Opštine Mojkovac kao DUP „Novi Mojkovac“, DUP „Ambarine I“, DUP „Ambarine II“, DUP ”Babića Polje I”, DUP ”Babića Polje II”,   DUP ”Podbišće I” , DUP ”Podbišće II”

	III
	0,70
	Obuhvata: Područje Tutići, Juškovića potok, Ravni, Rudnica, Gornja Polja (Vukovića potok do Doma), Gradac KP 15/29 KO Štitarica u površini od 100 m2, Topovi KP 1941/1 KO Gornja Polja u površini od 100 m2, Razvršje na KP 884 KO Stevanovac u površini od 100 m2, Bjelojevine KP 11/1 Ko Prošćenske planine u površini od 100 m2 i Uroševina KO Žari u površini od 100 m2 („Sl list RCG“-opštinski propisi, br. 42/06)

	IV
	 0.20
	Obuhvata područje definisanom DUP „Sportska zona“, Zakršnica i SKI centar „Marinkovac“ („Sl list RCG“-opštinski propisi, br. 10/04) i seosko područje koje nije obuhvaćeno zonama I, II i III

	V
	0,10
	Obuhvata zemljište na planinskom području


Član 8

Prema kriterijumu kvaliteta objekta, tržišna vrijednost koriguje se koeficijentom kvaliteta  objekta, tako što se dijeli ukupan broj bodova utvrđen prema elementima za utvrđivanje kvaliteta objekta sa brojem bodova za najkvalitetniji objekat koji iznosi 465. 

Elementi za utvrđivanje kvaliteta objekta: 
1. Konstrukcija zgrade


1.1.  Zgrade od nepečene cigle ili barake




  50


1.2.  Montažne zgrade (drvene, limene, gvozdene)



120


1.3. Zgrade od prefabrikovanih elemenata i mješovitih materijala

200


1.4. Klasična gradnja (tvrdi materijal)





240
2. Obrada zgrade (eksterijer)


2.1.  Klasična fasada




10


2.2.  Fasadna cigla





20


2.3.  Vještački kamen




35


2.4.  Prirodni kamen, bunja, mermer


45
3. Oprema stanova


3.1.  Plakar minimum 3 m2 vertikalne površine

10


3.2.  Plakar više od 5 m2 vertikalne površine

20


3.3.  Eslinger roletne





- drvene





10



- plastične





10



- aluminijumske




15



- škure drvene




10


3.4.  Viseće kuhinje i aspiratori u novim stanovima
  5
4. Sanitarna oprema


4.1.  Uređeno komplet kupatilo (kada, tuš, WC šolja, umivaonik) po stanu

30


4.2.  Djelimično uređeno kupatilo  po stanu





10
5. Vodovod


5.1.  Vodovodna instalacija priključena na vodovodnu mrežu po stanu

20


5.2.  Vodovodna instalacija priključena na bunar-hidrofor po stanu


10
6. Kanalizacija


6.1.  Kanalizacija priključena na kanalizacionu mrežu po stanu


30


6.2.  Kanalizacija priključena na septičku jamu po stanu



10
7. Električna instalacija


7.1   Električna instalacija  po stanu





20


7.2.  Telefonska instalacija po stanu





10
8. Grijanje


8.1.  Centralno grijanje po stanu






50


8.2.  Ostali načini grijanja (na čvrsto gorivo,tečno gorivo i struju) po stanu
10
9. Elementi koji uvećavaju vrijednost objekta


9.1.  Bazen za kupanje







50


9.2.  Prilaz asfaltnim putem






10


Prema kriterijumu kvaliteta građevinskog, poljoprivrednog i šumskog zemljišta, tržišna vrijednost koriguje se koeficijentom kvaliteta, i to za: 
· Građevinsko zemljište

1,00
· Poljoprivredno zemljište

      
a) njiva


0,75
      
b) livada 


0,60
     
c) pašnjak


0,30 


d) voćnjak


0,75
- Neplodno zemljište 

0,45

- Šuma i šumsko zemljište 

0,80

Član 9

Opštinski koeficijent nepokretnosti primjenjuje se za određivanje tržišne vrijednosti nepokretnosti za na osnovu podataka o prosječnoj tržišnoj cijeni m2 nepokretnosti na nivou Crne Gore ukoliko ne postoje podaci za Opštinu. 


Opštinski koeficijent nepokretnosti za Opštinu Mojkovac koji se koristi za utvrđivanje tržišne vrijendosti nepokretnosti utvrđuje se u iznosu od 0.51.
 Član 10

Vrijednost građevinskog objekta utvrđena u skladu sa uredbom umanjuje se 1% za svaku godinu starosti objekta ili godinu od poslednje rekonstrukcije.

Umanjenje iz stava 1 ovog člana može iznositi najviše 60%.
Član 11
Osnovica poreza na nepokretnosti za obveznike koji vode poslovne knjige utvrđuje se na način propisan Uredbom. 
Na osnovicu utvrđenu Uredbom primjenjuje se propisana stopa poreza na nepoketnosti za obveznike koji vode poslovne knjige. 

VI PORESKE STOPE 
Član 12
Stopa poreza na nepokretnosti na utvrđenu osnovicu u skladu sa ovom Zakonom, Uredbom i ovom Odlukom iznosi za:
· Stambene objekte i stanove 

  
0,26 %




· Poslovne objekte i poslovne prostorije 
0,30 %

· Sekundarni stambeni objekat-stan nije
0,30 %
prebivalište vlasnika nepokretnosti 


· Proizvodne hale i skladišni prostor
  
0,25 %

· Garaže




  
0,25 %
· Građevinsko zemljište
1. Građevinsko zemljište   

  
0,25 %  
· Poljoprivredno zemljište

1. Obrađeno



  
0,25 %

2. Neobrađeno



  
0,25 %
3. Neplodno

  


0,25 % 

-    Šumsko zemljište 


  
0,45 %
· Obveznici koji vode poslovne knjige
0,80 %   
- građevinsko zemljište koje nije privedeno namjeni u skladu sa planskom dokumentacijom  poreska stopa se uvećava za 50%.

- objekti koji su izgrađeni suprotno zakonu utvrđena poreska stopa se uvećava za:  
     1.   objekat sa građevinskom dozvolom za koju investitor
           nije pribavio upotrebnu dozvolu u skaldu sa Zakonom 

20%.
2. objekat ili posebni dio objekta koji nije izgrađen u 
           skaldu sa građevinskom dozvolom 



30%.
3. objekat koji nije izgrađen u predviđen 
prostorno-planskom dokumentacijom 



50%

4. objekat koji je izgrađen bez građevinske dozvole na

           području za koje postoji DUP kojim je taj objekat planiran 
75%.
5. objekat koji je izgrađen na tuđem zemljištu 


100%.
6. za objekte koji su izgrađeni suprotno zakonu a kojim se 

rješava stambeno pitanje 




   
30%
VII PORESKE OLAKŠICE 

Član 13
Porez na nepokretnosti na zgrade i stanove koje poreskom obvezniku služe kao glavno mjesto stanovanja umanjuje se za 20% za poreskog obveznika i po 10% za svakog člana kućne zajednice, a najviše do 50% poreske obaveze. 
VIII PORESKA PRIJAVA 

Član 14
Vlasnici nepokretnosti dužni su da u roku od 30 dana od dana sticanja nepokretnosti podnesu poresku prijavu organu lokalne uprave Opštine Mojkovac nadležnom za poslove utvrđivanja, naplate i kontrole lokalnih javnih prihoda na obrascu PP1.
Poreski obveznici koji vode poslovne knjige dužni su da poresku prijavu podnesu organu lokalne uprave Opštine Mojkovac nadležnom za poslove utvrđivanja, naplate i kontrole lokalnih javnih prihoda do 31.03. kalendarske godine na obrascu PP2.
IX UTVRĐIVANJE I PLAĆANJE

Član 15
Za utvrđivanje, naplatu i kontrolu poreza na nepokretnosti nadležan je organ uprave za poslove utvrđivanja, naplate i kontrole lokalnih javnih prihoda.

Postupak utvrđivanja, naplate i kontrole poreza na nepokretnosti sprovodi se prema odredbama Zakona o poreskoj administraciji. 
Porez na nepokretnosti za tekuću godinu utvrđuje se rješenjem do 30.aprila tekuće godine, plaća se u dvije jednake rate od kojih prva dospijeva 30. juna, a druga 31. oktobra godine za koju se porez utvrđuje. 
X SHODNA PRIMJENA PROPISA
Član 16
Na sva pitanja koja se odnose na predmet oporezivanja, poreskog obveznika, poresku osnovicu, oslobođenja i olakšice, kaznene odredbe, poreski postupak i druga pitanja koja nijesu uređena ovom Odlukom, primenjuju se zakonske odredbe kojima je regulisana ova oblast.
XI PRELAZNE I ZAVRŠNE ODREDBE
Član 17

Danom stupanja na snagu ove Odluke prestaje da važi Odluka o porezu na nepokretnosti („Sl.list CG“, br. 19/13).
Član 18

Ova Odluka stupa na snagu danom objavljivanja u „Sl.listu CG“-opštinski propisi).
Broj. 05-___
Mojkovac, __________ godine
SKUPŠTINA OPŠTINE MOJKOVAC

